Alueiden komitean lausunto aiheesta "Ehdotus: neuvoston päätös eEurope-toimintasuunnitelman seurantaa, hyvien toimintatapojen levittämistä sekä verkko- ja tietoturvan parantamista koskevan monivuotisen Modinis-ohjelman (2003–2005) hyväksymisestä"



Virallinen lehti nro C 128 , 29/05/2003 s. 0019 - 0025



Alueiden komitean lausunto aiheesta "Ehdotus: neuvoston päätös eEurope-toimintasuunnitelman seurantaa, hyvien toimintatapojen levittämistä sekä verkko- ja tietoturvan parantamista koskevan monivuotisen Modinis-ohjelman (2003-2005) hyväksymisestä" (2003/C 128/04) ALUEIDEN KOMITEA, joka ottaa huomioon ehdotuksen neuvoston päätökseksi eEurope-toimintasuunnitelman seurantaa, hyvien toimintatapojen levittämistä sekä verkko- ja tietoturvan parantamista koskevan monivuotisen Modinis-ohjelman (2003-2005) hyväksymisestä (KOM(2002) 425 lopullinen - 2002/0187 CNS), ottaa huomioon Euroopan komission 26. heinäkuuta 2002 Euroopan yhteisön perustamissopimuksen 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto, ottaa huomioon työvaliokuntansa 14. toukokuuta 2002 tekemän päätöksen antaa lausunnon valmistelu "kulttuuri ja koulutus" -valiokunnan tehtäväksi, ottaa huomioon alueiden komitean lausunnon aiheesta "Komission yksiköiden valmisteluasiakirja - Tietoyhteiskunta ja aluekehitys - EAKR:n tukitoimet 2000-2006 - Ohjelmien arviointiperusteet", esittelijä: Tilman Tögel (CdR 124/2000 fin)(1), ottaa huomioon alueiden komitean lausunnon aiheesta "Verkko- ja tietoturva: Ehdotus eurooppalaiseksi lähestymistavaksi", esittelijä: Adela María Barrero Flórez (CdR 257/2001 fin)(2), ottaa huomioon alueiden komitean lausunnon aiheesta "Komission tiedonanto - Internetin käyttöturvallisuuden parantamista maailmanlaajuisten verkkojen laitonta ja haitallista sisältöä torjumalla koskevan yhteisön monivuotisen toimintasuunnitelman jatkaminen" ja "Ehdotus: Euroopan parlamentin ja neuvoston päätös - Internetin käyttöturvallisuuden parantamista koskevan yhteisön monivuotisen toimintasuunnitelman hyväksymisestä maailmanlaajuisten verkkojen laitonta ja haitallista sisältöä torjumalla tehdyn päätöksen N:o 276/1999/EY muuttamisesta", esittelijä: Luigi Sergio Ricca (CdR 140/2002 fin)(3). ottaa huomioon "kulttuuri ja koulutus" -valiokunnan 28. marraskuuta 2002 hyväksymän lausuntoluonnoksen CdR 252/2002 rev. 2, jonka esittelijä oli Dieter Schiffmann, Rheinland-Pfalzin maapäivien jäsen (D, PSE), hyväksyi 12. ja 13. helmikuuta 2003 pitämässään 48. täysistunnossa (helmikuun 12. päivän kokouksessa) yksimielisesti seuraavan lausunnon. 1. Alueiden komitean näkemykset 1.1. Alueiden komitea toistaa uudelleen kantansa, että eEurope 2005 -toimintasuunnitelman toteuttamiselle on olemassa selkeä tarve. Toimintasuunnitelman tärkeimpinä painopisteinä komitea pitää julkisia verkkopalveluita sekä sähköistä hallintoa, oppimista, terveydenhuoltoa ja liiketoimintaympäristöä. Keskeisiä kysymyksiä ovat myös tietojärjestelmien turvallisuuden parantaminen ja laajakaistapalvelujen leviämisen edistäminen. Lisäksi AK kannattaa toimintasuunnitelman täytäntöönpanoa tukevan ja sen tavoitteiden saavuttamista seuraavan ohjelman toteuttamista. 1.2. AK vahvistaa tietoyhteiskuntaa ja aluekehitystä koskeneessa lausunnossaan(4) esittämänsä käsityksen, että tietoyhteiskuntaan siirtymisen suunnittelusta, toimeenpanosta, varmistamisesta ja erityisesti rahoituksesta vastaavat Euroopan laajuisesti käytännössä etenkin paikallis- ja alueyhteisöt, esimerkiksi kehittämällä alueellisia aloitteita paikan päällä. 1.3. Näiden tehtävien merkityksen huomioon ottaen komitea katsoo, että alue- ja paikallistaso tulisi ottaa mukaan eEurope-toimintasuunnitelman valvonta- ja seurantamenettelyihin tiiviimmin kuin ohjelmassa on alun perin suunniteltu. 1.4. Komitea yhtyy komission käsitykseen, että edistystä eEurope-ohjelman toimeenpanossa - etenkin palveluiden, sovellusten ja sisällön edistämisessä sekä laajakaistayhteyksien levittämisessä ja turvallisuuskysymysten ratkaisemisessa - on vertailtava ja että tälle vertailulle on kehitettävä menettely. 1.5. Komitea pitää siksi erittäin tarpeellisena luoda seurantaa ja kokemustenvaihtoa varten järjestelmä, jonka avulla jäsenvaltiot voivat vertailla edistymistään, mutta kannattaa samalla vahvan paikallisen ja alueellisen osatekijän sisällyttämistä tähän järjestelmään, sillä onnistunut toteutus alue- ja paikallistasolla on oleellinen edellytys eEurope-ohjelman menestymiselle. 1.6. AK korostaa erityisesti vertailuanalyysin merkitystä eri menettelyiden toimeenpanossa ja sen seurannassa. 1.7. Komitea katsoo, että myös eEurope 2005:n vertailuanalyysissa tulisi pyrkiä soveltamaan yhtenäistä menettelyä kaikissa jäsenvaltioissa, varmistamaan tietojen ajankohtaisuus ja hyödyntämään jäsenvaltioiden olemassa olevia tietolähteitä. Komitean mielestä vertailussa tulisi arvioitavuuden parantamiseksi käyttää myös Yhdysvaltojen tietoja. 1.8. Komitean käsityksen mukaan vertailuanalyysin piiriin tulisi ottaa jäsenvaltioiden aloitteiden ohella myös alue- ja paikallisviranomaisten eEurope-ohjelman puitteissa toteuttamat aloitteet. 1.9. Komitean mielestä eEurope-ohjelman toteuttamiseen liittyviä jäsenvaltioiden toimenpiteitä tulisi tukea vertailevalla arvioinnilla ja hyvien toimintatapojen levittämisellä. Komitea ehdottaa, että tuen piiriin otetaan myös paikallis- ja aluetason toimenpiteet. 1.10. Komitea katsoo, että ohjelmalla voidaan myös erinomaisesti poistaa alueellisia eroja tietoyhteiskunnan toteutuksessa, ja on vakuuttunut siitä, että etenkin hyvien toimintatapojen levittäminen alueiden avulla hyödyttää heikosti kehittyneitä alueita ja sellaisia alueita, joiden teollisuuskehitys on taantuva. 1.11. Komitea korostaa, että aluetason huomioon ottaminen tietojen keräämisessä ja analysoinnissa edellyttää myös alueellisten indikaattoreiden käyttöä. 1.12. AK kannattaa jäsenvaltioiden osallistumista kaupunkien hankkeiden rahoitukseen laajakaistainfrastruktuurin kehittämiseksi ja esittää, että komissio tukee tässä yhteydessä paikallis- ja aluetason kokemusten vaihtoa hyvien toimintatapojen levittämiseksi. 1.13. Komitea pitää erittäin myönteisenä, että komissio katsoo tarpeelliseksi levittää laajakaistayhteyksiä mahdollisimman laajalle. Komitea yhtyy myös komission käsitykseen siitä, että laajakaistaviestinnän yleistyminen vaikuttaa huomattavasti taloudelliseen toimeliaisuuteen ja että eEurope-ohjelmalla tulisi edistää etenkin myös tavoitetta laajakaistayhteyksien luomiseksi julkishallinnolle, kouluille ja terveydenhoitoalalle. 1.14. AK korostaa verkko- ja tietoturvan erityistä merkitystä taloudelliselle ja yhteiskunnalliselle kehitykselle sekä samalla tarvetta taata kyseinen turva ja viittaa aiheesta "Verkko- ja tietoturva: Ehdotus eurooppalaiseksi lähestymistavaksi"(5) sekä aiheesta "Komission tiedonanto - Internetin käyttöturvallisuuden parantamista maailmanlaajuisten verkkojen laitonta ja haitallista sisältöä torjumalla koskevan yhteisön monivuotisen toimintasuunnitelman jatkaminen" ja "Ehdotus: Euroopan parlamentin ja neuvoston päätös - Internetin käyttöturvallisuuden parantamista koskevan yhteisön monivuotisen toimintasuunnitelman hyväksymisestä maailmanlaajuisten verkkojen laitonta ja haitallista sisältöä torjumalla tehdyn päätöksen N:o 276/1999/EY muuttamisesta"(6) antamiensa lausuntojen päätelmiin. 1.15. Komitea pitää erityisen tarpeellisena tukea jäsenvaltioiden toimenpiteitä verkko- ja tietoturvan parantamiseksi. 1.16. Komitea korostaa samalla myös alue- ja paikallisviranomaisten vastuuta poliittisten toimenpiteiden kehittämisessä verkko- ja tietoturvan alalla. 1.17. Näin ollen AK katsoo, että ohjelman tavoitteena tulisi olla myös verkko- ja tietoturvaa parantavien sekä laajakaistapalvelujen leviämistä edistävien alueellisten ja paikallisten toimien tehostaminen. 1.18. Komitea painottaa tarvetta tukea tiedotusta alue- ja paikallistasolla verkko- ja tietoturvan parantamiseksi. 1.19. AK:n mielestä tulisi analysoida talouteen ja yhteiskuntaan kohdistuvia tietoyhteiskunnan vaikutuksia. Komitea ehdottaa, että näitä vaikutuksia tarkastellaan myös alueellisten ja paikallisten hankkeiden kannalta. 1.20. Perustettavaan komiteaan, joka avustaa komissiota ohjelman täytäntöönpanossa ja sen yhteensovittamisessa muiden yhteisön ohjelmien kanssa, tulisi AK:n mielestä kuulua myös paikallis- ja aluetason edustajia. 1.21. Komitea ei ole vakuuttunut siitä, että ohjelman toimeenpanoon on varattu riittävästi varoja, ja katsoo, että asiaa tulisi tarkastella kerättyjen kokemusten valossa. Tässä on otettava huomioon myös kysymys ehdokasmaiden osallistumisesta. 1.22. AK kannattaa yleisesti toimenpiteiden laajentamista ehdokasmaihin, koska tietoyhteiskuntakehityksellä on keskeinen merkitys ehdokasmaiden sopeuttamisessa EU:n tasolle. 1.23. Alueiden komitea esittää, että ohjelman päättyessä laadittava arviointikertomus ohjelman tuloksista toimitetaan myös alueiden komitealle. 2. Alueiden komitean ehdotukset Ehdotus 1 perusteluosan kappale (8) >Alkuperäinen ehdotus> Seurantaa ja kokemustenvaihtoa varten on luotava puitteet, joiden avulla jäsenvaltiot voivat vertailla ja analysoida onnistumistaan ja edistymistään eEurope-toimintasuunnitelman toteuttamisessa. Tällaisten puitteiden avulla jäsenvaltiot voivat paremmin hyödyntää varsinkin tietoyhteiskunnan alalla tapahtuvan teknologian kehityksen taloudellista ja teollista potentiaalia. >Muutettu ehdotus> Perustelu Tällaisissa puitteissa on otettava huomioon myös alue- ja paikallisulottuvuus. Toimintasuunnitelman onnistuminen edellyttää toimenpiteiden tehokasta toteuttamista alue- ja paikallistasolla. Ehdotus 2 perusteluosan kappale (9) >Alkuperäinen ehdotus> Vertailujen avulla jäsenvaltiot voivat arvioida, tuottavatko niiden eEurope-toimintasuunnitelman puitteissa toteuttamat kansalliset toimet vastaavanlaisia tuloksia kuin muissa jäsenvaltioissa ja hyödyntävätkö ne täysin teknologian suomia mahdollisuuksia. >Muutettu ehdotus> Perustelu Näin otetaan huomioon alueiden ja paikallisviranomaisten merkitys ohjelman toimeenpanossa. Ehdotus 3 perusteluosan kappale (10), 1. virke >Alkuperäinen ehdotus> >Muutettu ehdotus> Perustelu Juuri paikallis- ja aluetason toimia tulisi tukea. Ehdotus 4 perusteluosan kappale (12), 2. virke >Alkuperäinen ehdotus> >Muutettu ehdotus> Perustelu Alueviranomaiset on otettava asianmukaisella tavalla huomioon. Ehdotus 5 perusteluosan kappale (13), 2. virke >Alkuperäinen ehdotus> >Muutettu ehdotus> Perustelu Tiedotustoimien tarvittavan tukemisen tulisi kattaa myös alue- ja paikallistason. Ehdotus 6 1 artiklan c kohta >Alkuperäinen ehdotus> >Muutettu ehdotus> Perustelu Tietoyhteiskunnan vaikutukset ovat nähtävissä juuri alueiden ja paikallisen kehitystason välisissä vertailuissa. Ehdotus 7 1 artiklan d kohta >Alkuperäinen ehdotus> >Muutettu ehdotus> Perustelu Alue- ja paikallistason toimilla on tässä erityinen merkitys. Ehdotus 8 1 artiklan neljäs kohta >Alkuperäinen ehdotus> >Muutettu ehdotus> Perustelu Koko tietoyhteiskunnan alalla on huomattava merkitys laajentumisvalmisteluissa. Ehdokasmaat on siksi otettava ajoissa mukaan. Ehdotus 9 2 artiklan a alakohta >Alkuperäinen ehdotus> >Muutettu ehdotus> Perustelu Koska tietoyhteiskunnalla on huomattava merkitys ehdokasmaille, asia on otettava hyvissä ajoin asianmukaisesti huomioon. Ehdotus 10 6 artiklan 1 kohta >Alkuperäinen ehdotus> >Muutettu ehdotus> Perustelu Näin otetaan huomioon paikallisten ja alueellisten toimien merkitys ohjelman menestyksekkäässä toimeenpanossa. Ehdotus 11 7 artiklan 4 kohta >Alkuperäinen ehdotus> >Muutettu ehdotus> Perustelu Alue- ja paikallistasojen merkitys ohjelman menestyksekkään toimeenpanon kannalta edellyttää AK:n osallistumista. Bryssel 12. helmikuuta 2003. Alueiden komitean puheenjohtaja Albert Bore (1) EYVL C 22, 24.1.2001, s. 32. (2) EYVL C 107, 3.5.2002, s. 89. (3) EUVL C 73, 26.3.2003, s. 34. (4) CdR 124/2000 fin. (5) CdR 257/2001 fin. (6) CdR 140/2002 fin.